Държавен вестник, бр. 9, 2010 г., стр. 63

БРОЙ  9	
Д Ъ Р Ж А В Е Н  В Е С Т Н И К 	
СТР.  63  
10. се хранят с лишените от свобода, задър­
жаните под стража лица и посетителите им;
11. се държат грубо с лишените от свобода, 
задържаните под стража лица и близките им, 
както и да установяват фамилиарни и прия­
телски отношения с тях;
12. използват познанства и контакти на 
лишените от свобода, задържаните под стража 
лица и техните близки за решаване на лични 
въпроси.
Чл. 295. (1) За пропускане и проверка на 
хора и транспортни средства в местата за ли­
шаване от свобода се организират контролно-
пропускателни пунктове.
(2) В местата за лишаване от свобода се 
допускат:
1. министърът на правосъдието и неговите 
заместници;
2. главният директор на ГДИН и неговите 
заместници;
3. прокурорите и съдиите;
4. държавните служители от секторите 
„Охрана и сигурност в затворите“ и „Охрана 
и сигурност в арестите“ на главната дирекция;
5. представители на Съвета на Европа;
6. народните представители и омбудсманът 
на Република България;
7. членовете на Съвета по изпълнение на 
наказанията;
8. всички лица с постоянни, временни или 
еднократни пропуски за съответното място за 
лишаване от свобода;
9. служителите на Министерството на пра­
восъдието, на ГДИН и териториалните є 
служби – след представяне на заповед за ко­
мандироване;
10. защитниците и поверениците – в работно 
време до мястото за срещи;
11. разследващите органи – в работно време 
до мястото за действия по разследването, след 
представяне на документ от ръководителя на 
разследващия орган;
12. вещите лица – в рамките на работното 
време след представяне на документ, удосто­
веряващ това им качество по делото;
13. други лица, определени с нормативен акт.
(3) Началникът на затвора, поправителния 
дом или затворническото общежитие и начал­
никът на сектор „Арести“ могат да разрешат 
влизането и на други лица.
(4) Лицата по ал. 2, т. 1 – 12 след удостове­
ряване на служебното си положение се допускат 
в местата за лишаване от свобода от дежурния 
главен надзирател в затворите, поправителни­
те домове и затворническите общежития, а в 
арестите – от командира на отделение или 
дежурния по арест, без да се взема разрешение 
от съответния началник.
(5) При влизане в местата за лишаване от 
свобода на лицата по ал. 2, т. 13 и по ал. 3 
след представяне на документ за самоличност 
им се издава пропуск по утвърден образец.
(6) Защитниците, поверениците и особените 
представители се легитимират и допускат за 
среща с лишените от свобода и задържаните 
под стража лица след представяне на документ 
за самоличност и пълномощно, а за адвокати­
те – и адвокатска карта.
(7) Представители на средствата за масово 
осведомяване се допускат с разрешение на 
министъра на правосъдието, заместник-ми­
нистъра на правосъдието, главния директор на 
ГДИН или началника на съответното място за 
лишаване от свобода.
(8) Не се допуска влизане в местата за 
лишаване от свобода с оръжие и мобилни те­
лефони, както и на лица във видимо нетрезво 
или друго неадекватно състояние и с неподхо­
дящо облекло.
Чл. 296. Лицата, дошли на свиждане, се 
придружават от надзирател до напускането на 
мястото за лишаване от свобода.
Чл. 297. Пропускането през контролно-про­
пускателните пунктове на лишени от свобода 
и на задържани в ареста лица се извършва 
само с писмено разрешение на началника на 
затвора, поправителния дом или затворниче­
ското общежитие и на младши инструктора по 
охрана или командира на отделение на ареста.
Чл. 298. (1) При пропускането през кон­
тролно-пропускателните пунктове на лице с 
еднократен пропуск или с билет за свиждане 
личната карта се оставя при постовия. При 
излизане пропускът (билетът) се взема, а лич­
ната карта се връща.
(2) Еднократните пропуски (билети) в края на 
дежурството се предават от главния надзирател 
или командира на отделение в архива. Срокът 
за съхранението им е три години.
Г л а в а  д е с е т а
ОРГАНИЗАЦИЯ НА ПОСТОВАТА И КОН­
ВОЙНАТА СЛУЖБА
Чл. 299. Не се допуска назначаването за са­
мостоятелно носене на постовата и конвойната 
служба на надзиратели, които не са завършили 
курс за първоначална професионална подготовка 
и не са положили успешно теоретико-практи­
чески изпит.
Чл. 300. (1) Постовата служба се носи от 
наряд, назначен от начал­ника на затвора, попра­
вителния дом или затворническото общежитие 
и от началника на сектор „Арести“.
(2) Нарядът в затворите, поправителните 
домове и затворническите общежития се със­
тои от дежурен главен надзирател, дежурен 
командир на отделение и надзиратели.
(3) В затворническите общежития от открит 
тип старши на наряда е командир на отделе­
ние. По отношение на наряда командирът на 
отделение упражнява правомощията на дежурен 
главен надзирател.